Koovee (orienteringsklubb)

Koovee (stiftet i 1929) er en finsk orienteringsklubb som holder til i Tammerfors i Finland. Klubbens draktfarger er hvit, gul og svart. Klubben har vunnet Jukola to ganger.

Orienteringsklubben Koovee er en del av multisportklubben Koovee som ble stiftet i 1929. De har tilbud for orienteringsløpere på elite-, ungdoms-, barne- og mosjonsnivå og satser hardt for å oppnå gode resultater i orienteringsverdens største klubbstafetter, Tiomila og Jukola. I 2015 ble Koovee nummer 9 på Jukola. I 2016 gikk de helt til topps og vant Jukola for første gang i klubbens historie. Topi Anjala, Lauri Sild, Timo Sild, Jani Myllärinen, Jani Lakanen, Oleksandr Kratov og Daniel Hubmann utgjorde mannskapet som sto bak den historiske triumfen. Samme år ble de nummer 5 på Tiomila, noe som da var klubbens bestenotering. I 2017 forbedret de den plasseringen ettersom de ble nummer 4 på Tiomila i Partille. I 2018 vant de Jukola for andre gang i klubbens historie. Joni Hirvikallio, Topi Anjala, Lauri Sild, Oleksandr Kratov, Kenny Kivikas, Timo Sild og Daniel Hubmann utgjorde vinnerlaget.

 Meritter 
Jukola, herrer (2) :
 2016, 2018

Kjente løpere

  Topi Anjala
  Oleksandr Kratov (2016-)
  Joni Hirvikallio
  Daniel Hubmann (2016-)
  Kenny Kivikas
  Jani Lakanen
  Svetlana Mironova
  Tim Robertson (2018-)
  Lauri Sild (2015-)
  Timo Sild (2015-)

Kjente tidligere løpere
  Paula Haapakoski

Eksterne lenker
 Offisielt nettsted, orienteringsavdelingen

Kategori:Orienteringsklubber i Finland
Kategori:Idrettslag etablert i 1929